भाई की मौत का बदला लेने के लिए बदमाश की गोली मारकर कर दी हत्या
द्वारकापुरी क्षेत्र के सत्यदेव नगर में बुधवार शाम कार व बाइक पर आए हमलावरों ने एक बदमाश की तीन गोलियां मारकर हत्या कर दी। हमलावर फरार हो गए। दिनदहाड़े हुए इस घटनाक्रम ने 6 साल से शांत गैंगवार को फिर हवा दे दी है। पुलिस को पता चला कि वर्ष 2011 में भाई की हुई हत्या का बदला लेने के लिए आरोपियों ने यह हत्या की।
पश्चिम एएसपी रूपेश कुमार द्विवेदी के मुताबिक मृतक 32 वर्षीय जैकी पिता भरत कदम निवासी गायत्री नगर है। उस पर एक हत्या का केस है और वह जेल से जमानत पर छूटा था। बुधवार को वह अपने माता-पिता के साथ सत्यदेव नगर में रहने वाले जीजा श्याम योगी के यहां गया था। यहां से मिलकर माता-पिता उससे पहले रवाना हुए थे। जब जैकी जाने लगा तभी लाल रंग की सेंट्रो कार और एक पल्सर बाइक पर आए कुछ बदमाशों ने अचानक उस पर तलवार से वार किया और गोलियां चला दीं। उसे एक गोली सिर में और दो सीने में लगीं। आवाज सुनते ही उसके जीजा श्याम, बहन अनीता और पिता वापस आए। घायल को अस्पताल ले जाया गया जहां डाक्टरों ने मृत घोषित कर दिया। पुलिस को जैकी के पिता ने बताया हमला लोकेश उर्फ लोकू और राका ने रंजिश में किया है। सीएसपी सुनील पाटीदार के मुताबिक आरोपी लोकेश, कालू, सन्नी और अतुल के खिलाफ हत्या का केस दर्ज किया है। घटना स्थल पर पुलिस को तीन कारतूस के खोल मिले हैं। पुलिस कॉलोनी में लगे सीसीटीवी फुटेज की जांच कर रही है।
मृतक जैकी
गुंडे विक्का और सतीश भाऊ का संरक्षण
हत्याकांड के पीछे कुख्यात गुंडे सतीश भाऊ और विक्का के वर्चस्व की भी बात सामने आई है। बताते हैं दोनों ही गुंडों के राहुल लांभाते से अच्छे संबंध थे। राहुल को विक्का भानजा मानता था। उसकी हत्या के बाद उसके भाई लोकू और अन्य साथियों को इन्हीं बड़े गुंडों ने संरक्षण दे रखा था। सूत्रों ने बताया राहुल की हत्या में जेल में बंद शिवनाथ योगी और जैकी को गुंडे विक्का और सतीश भाऊ ने कुछ वर्षों पूर्व हत्याकांड के बाद राजीनामा करने के लिए बुलवाया था और 25 लाख की मांग की थी, लेकिन जैकी ने इनकार कर दिया था। भाऊ पर अंचल अवस्थी गोली कांड में षड्यंत्र रचने का भी केस हाल ही में दर्ज हो चुका है।
छह साल से चल रही है रंजिश
पुलिस के अनुसार मृतक जैकी और आरोपी लोकेश उर्फ लोकू के बीच रंजिश थी। वर्ष 2011 में अन्नपूर्णा इलाके में अवैध शराब का कारोबार करने वाले राहुल लांभाते नामक बदमाश की जैकी, शिवनाथ योगी व साथियों ने हत्या की थी। ये हत्या भैरव अष्टमी के दिन राहुल द्वारा आयोजित भंडारे में हुई थी। जैकी वर्ष 2012 में जमानत पर जेल से छूटा था। वह पीथमपुर में फूल-मालाएं बेचकर घर चला रहा था। उसके परिवार में प|ी, एक बेटा और चार बेटियां हैं।
hin_Deva hin_Deva hin_Deva npi_Deva mar_Deva hin_Deva hin_Deva hin_Deva